NaiveNeuron/SloPal huggingface dataset:
Blanár, Juraj, podpredseda NR SR (2022-09-28):
Ospravedlňujem sa vám, pani poslankyňa, za skomolenie vášho mena, takže ešte raz ďakujem pani spravodajkyni Slavěne Vorobelovej za prednesenie spravodajskej informácie. Otváram všeobecnú rozpravu, vážené pani poslankyne, páni poslanci, písomnú prihlášku som neobdržal, dávam možnosť sa prihlásiť ústne, ak má niekto záujem. Konštatujem, že nie. Vyhlasujem teda všeobecnú rozpravu za uzavretú. Predpokladám, že ani pán navrhovateľ, ani spravodajkyňa nemajú záujem o záverečné slovo, keďže nič neodznelo v rozprave. Prerušujem rokovanie o tomto bode programu. A budeme pokračovať ďalším bodom programu. Takže je to bod programu, prvé čítanie návrhu poslancov Rastislava Schlosára a Martina Beluského na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. Je to pod parlamentnou tlačou 1072, návrh na pridelenie výborom je v rozhodnutí 1120. Pred chvíľou ma jeden z predkladateľov informoval, že tento návrh bude on uvádzať, čiže udeľujem slovo pánovi poslancovi Martinovi Beluskému, aby tento návrh za skupinu poslancov predniesol v snemovni. Nech sa páči. (Rokovanie o návrhu poslancov Národnej rady Slovenskej republiky Rastislava Schlosára a Martina Beluského na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1072.)
Vašečka, Richard, poslanec NR SR (2013-12-12):
Ďakujem veľmi pekne pán minister, oceňujem ten váš prístup v tej veci takého promptného zriadenia tej pracovnej komisie a vyvstáva mi z toho, z tejto konkrétnej situácie, ktorá si nemyslím, že nastala z nejakých zlých úmyslov z jednej alebo z druhej strany, ale proste vznikla na základe tých okolností, že či vo svetle tejto situácie nezvažujete do budúcnosti, že v prípade tak špecifických vecí, ako je napríklad šlabikár, nehovoríme teraz o všetkých učebniciach samozrejme, ale takou vecou ako je šlabikár, ktorý naozaj ovplyvňuje deti v tom najútlejšom a najzákladnejšom školskom veku, aby takéto pracovné stretnutie, ktoré bolo podľa mňa veľmi fajn a veľmi konštruktívne, aby prebehlo ešte pred schválením napríklad odporúčacej doložky alebo schválenia licencie. Ďakujem.
R. Fico, predseda vlády SR: (2008-05-15):
Neprítomný dnes bude z dôvodu zahraničnej pracovnej cesty podpredseda vlády a minister vnútra Robert Kaliňák. Zastupuje ho minister obrany Jaroslav Baška. Ďalej bude neprítomný zo zdravotných dôvodov minister zdravotníctva Ivan Valentovič. Zastupuje ho ministerka práce, sociálnych vecí a rodiny pani Viera Tomanová. V zahraničí je minister kultúry Marek Maďarič. Zastupuje ho ministerka práce, sociálnych vecí a rodiny pani Tomanová. Ďalej na pracovnej ceste mimo Bratislavy je minister dopravy, pôšt a telekomunikácií Ľubo Vážny. Zastupuje ho minister hospodárstva Ľubomír Jahnátek. Neprítomný bude aj minister životného prostredia Jaroslav Izák. Zastupuje ho minister výstavby a regionálneho rozvoja Marian Janušek. Otázky neboli postavené podpredsedovi vlády pre vedomostnú spoločnosť, európske záležitosti, ľudské práva a národnosti Dušanovi Čaplovičovi a ani podpredsedovi vlády a ministrovi spravodlivosti Štefanovi Harabinovi. Pani podpredsedníčka, som pripravený v stanovenom časovom limite odpovedať na otázky poslancov Národnej rady.
Hrnčiar, Andrej, podpredseda NR SR (2019-04-05):
Pani poslankyňa Zimenová.
Beluský, Martin, poslanec NR SR (2022-05-06):
Ďakujem za slovo. Ďakujem poslancovi Milanovi Mazurekovi za vystúpenie aj vyjadrenie podpory. No a treba ešte pripomenúť aj to, že keď sa rokovalo o tom balíku tých zákonov k tej Ukrajine, kde bola teda aj kybernetická bezpečnosť, tak bol tam pripojený aj návrh vyhlášky NBÚ, teda nejaké podrobnejšie pravidlá, akým spôsobom má k tomu blokovaniu prísť, a tam bola možnosť tých prevádzkovateľov tých webov, aby odstránili ten nevhodný obsah, teda ktorý NBÚ alebo niekto považuje za nevhodný. Bohužiaľ, neexistencia tejto vyhlášky spôsobila to, že tie pravidlá sa neuplatnili, ja som to veľmi kritizoval aj na kontrolnom výbore. A môžem konštatovať, že tá vyhláška sa ani nerobí už momentálne, pretože sa pripravuje nová legislatíva, takže niekoľko mesiacov budeme v takom vákuu takých neistých pravidiel, ktoré sa dajú jednoducho zneužiť. A treba povedať aj to, že aj tie tzv. mienkotvorné médiá alebo tie hlavné médiá, alebo ako ich nazveme, tiež v prípade Ukrajiny šírili dezinformácie. Pred tým si netreba zakrývať oči proste. Áno, aj tá strana... jedna strana aj druhá strana sa snaží prikrášľovať tú situáciu o šírení rôznych informácií, ktoré sú nepravdivé, teda sú dezinformácie. Otázka je, či teda keď príde nejaká ďalšia vláda, či má tento inštitút blokovania využiť a zablokovať Denník N, zablokovať SME-čko, zablokovať Aktuality, lebo v podstate to isté bolo robené za tejto vládnej garnitúry. Pán poslanec Krúpa, on predložil ten procedurálny návrh a ja som to teda tak vycítil, že oni teda akože súhlasia s tými navrhnutými zmenami, veď o tom je aj tá nová legislatívna iniciatíva NBÚ. A teda oni sa vlastne takto filištínsky vyhli tomu, že by za to hlasovali za, pretože týmto pádom budú hlasovať za dopracovanie. Budú sa tváriť, že je to dobré, len treba to dopracovať a nevyužijú tú možnosť ukázať, že sú proti tomu... (Prerušenie vystúpenia časomerom.)
Čaplovič, Dušan, poslanec NR SR (2017-04-06):
Pán poslanec, očakával som od vás ako od učiteľa, ktorý sa hlási ku kresťanstvu, trošku pokory. Ja si myslím, že ste sa mali ospravedlniť. Tak ako sa mi v minulom parlamente, keď tu bol pán Sulík, ospravedlnil jeden poslanec za SDKÚ, keď obvinil mňa z fašizmu a z nacizmu. Pritom môj otec bojoval na západnom fronte a v 50. rokoch bol ťažko súdený. Ja by som vás veľmi pekne prosil, aby ste pochopili, čo je to nacizmus, fašizmus a komunizmus. To sú polopravdy, klamstvá, ktoré často používa aj pani predkladateľka na odvolanie pána ministra Jána Richtera. Toto je podstatné. Ďakujem vám veľmi pekne.
Ďuriš Nicholsonová, Lucia, podpredsedníčka NR SR (2018-05-25):
S reakciou na faktické poznámky, pán poslanec Mizík.
P. Hrušovský, predseda NR SR: (2004-09-09):
J. Hurban, poslanec: Odporúčam teda, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
Bublavý, Dušan, poslanec NR SR (2015-06-30):
Vážený pán predseda, v rozprave nevystúpil žiaden poslanec. Procedurálne návrhy neboli podané, preto prosím, pán predseda, dajte hlasovať o postúpení tohto návrhu zákona do druhého čítania.
Antošová, Eva, poslankyňa NR SR (2016-10-21):
Ďakujem pekne za slovo. Vážený pán predsedajúci, v rozprave k uvedenému návrhu zákona vystúpila jedna pani poslankyňa, ale nebol podaný žiadny pozmeňujúci návrh. Pristúpime teda k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch č. 1 až 6 spoločnej správy s odporúčaním schváliť.
Bugár, Béla, podpredseda NR SR (2016-04-28):
Pani poslankyňa, ak by ste to chcela so mnou riešiť, prídete kľudne hore ku mne a bez problémov to riešime. Len vy ste chceli najprv cez médiá. Vidíte teraz, čo sa robí. Toto bude riešenie? Ja vám garantujem, že toto nie je riešenie. Lebo nie vás sem nepustili, vaše decko sem nechceli pustiť. Lebo, bohužiaľ, môžeme o tom hovoriť, že keby ste prišli aj s päťročným, ani päťročné decko sem nepustia. Zatiaľ to vždy tak bolo. A pokiaľ to neviete, treba opýtať, ale nie riešiť cez médiá. Potom máme problém a hen namiesto hlasovania sa tu vyvolala nejaká roztržka. Toto je riešenie? Toto nie je riešenie. Pán poslanec Matovič.
Taraba, Tomáš, poslanec NR SR (2021-11-12):
Pán kolega, dávate tu citácie naozaj odborných kapacít, ktoré vynašli vakcíny a ktorí v rámci úplne bežnej, normálnej debaty, pretože každý vedec, ak je normálny, tak povie, že dáva do pomeru prínos a riziko, pretože všetko v živote má aj riziko. A teraz, keď niekto popre, že niečo nemá riziko, už to je nevedecké, ale ty si na nich vytiahol reálne citáty ľudí, ktorí na rozdiel od nás všetkých sa týmto celý život zaoberajú. A práve to je rozdiel medzi opozíciou a koalíciou, že koalícia tu vynáša súdy nad týmito ľuďmi, že či majú pravdu, alebo nemajú. Tuná proste poslanci z rôznych odborov viac-menej úspešných alebo neúspešných hodnotia ľudí, ktorí sa celý život týmto venujú. A práve my v opozícii hovoríme, kto sme my, aby sme tu my dávali vedecké odporúčania ľuďom a tlačili na nich cez zákony, že dobre, ak vám to rozum nedáva, že, alebo, alebo to tá miera toho rizika, ktorú ste ochotní podstúpiť a nechcete ju podstúpiť, tak my vás dotlačíme tými zákonmi a proste zobereme vám živobytie a všetko možné len preto, aby ste sa podrobili tomu štátu, ktorý za dva roky dokazuje, že čoho sa dotkol, zlyhal. Takže odpoveď nie je, že ľudia sa neočkujú kvôli opozícii, odpoveď je to, že ľudia neveria tejto vláde. Oni neveria to, že prečo nechcete prijať žiadnu zodpovednosť za tie vaše vakcíny, prečo nechcete dať žiadnu garanciu. Vy vedecké autority ste boli tí, ktorí si tu vymysleli tie plošné testovacie olympiády, ktorým celý svet neveril. Mysleli ste si, že celý svet vás bude napodobňovať, miesto toho ste premorili niekoľkonásobne Slovensko, až ste si navzájom začali hovoriť, kto vlastne za tie tisíce ľudí môže a je zodpovedný, a to ste hovorili na adresu medzi OĽANO a SaS, takže nás do toho neťahajte.
Schlosár, Rastislav, poslanec NR SR (2022-05-24):
Milan Mazurek, ty hovoríš, že náš poslanec Martin Beluský je zákerný? To hovoríš ty, ktorý si zradil našu stranu Ľudovú stranu – Naše Slovensko, bez ktorej by si nielenže nesedel tu v parlamente, bez ktorej by si nebol ani v politike, bez ktorej by po tebe ani pes neštekol? To hovoríš ty, ktorý si podpísal čestné vyhlásenie, že ak vystúpiš z nášho poslaneckého klubu, tak sa vzdáš mandátu a nedodržal si to? To hovoríš ty, ktorý si vrazil dýku do chrbta Marianovi Kotlebovi, nášmu predsedovi, ktorý na každom jednom mítingu, a ty to dobre vieš, na každom jednom predvolebnom mítingu sa za teba bil a hlásal, aby, alebo vyzýval ľudí, aby ťa podporili, aby ťa krúžkovali z toho posledného miesta, ktorý v tých mrazoch stál pred súdom, keď ťa súdili, keď ti hrozil trest? To hovoríš ty? Tak kto je tu potom zákerný? Jediný, kto je tu zákerný, si ty, Milan Mazurek, zradca, ktorý vždy zostane zradcom.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 87, proti 9, zdržalo sa 36. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Paška, Pavol, predseda NR SR (2013-10-15):
Pekné popoludnie, dámy a páni, budeme hlasovať o dvoch prerokovaných bodoch. Ešte predtým, pán poslanec Štefanec, procedurálny návrh.
P. Paška, predseda NR SR: (2007-10-23):
(Hlasovanie.) 137 prítomných, 34 za, 55 proti, 45 sa zdržalo, 3 nehlasovali. Tento návrh sme neschválili.
Bugár, Béla, podpredseda NR SR (2016-11-23):
Pán spravodajca, najprv by sme mali hlasovať o tom, že skrátime lehotu, lebo ten návrh bol podaný dnes. (Reakcie z pléna.) Pardon, to je skrátené. Mýliť sa je ľudské, znovu. (Povedané so smiechom.) Takže nech sa páči, prezentujme sa a hlasujme. (Hlasovanie.) Prítomných 145 poslancov, za 29, proti 73, zdržalo sa 42 poslancov, 1 nehlasoval. Konštatujem, že tento návrh sme neschválili. Nech sa páči.
Čepček, Martin, poslanec NR SR (2022-09-30):
Ďakujem pekne, pán predsedajúci. V súčasnosti žijeme veľmi ťažkú dobu a uvedomujeme si, že štát Slovenská republika potrebuje prostriedky na to, aby utiahla či sociálnu agendu, alebo nejakú inú agendu, a ja som práve navrhol zákon o dani z príjmu, ktorý by mal zrovnoprávniť daň z výhier. O čo vlastne ide? Ide o to, že ak občan Slovenskej republiky vyhrá vecnú cenu v lotérii v nejakej, napríklad auto, tak z 350 eur platí daň, teda neplatí daň a z toho zvyšku tú daň platí, ale ak vyhrá podľa istého zákona 10 mil. alebo milión, tak z toho žiadnu daň občan Slovenskej republiky neplatí. V tejto dobe, keď sme na hrane rozpočtu a uvedomujeme si, že každé jedno euro alebo každých jedných 10 mil. alebo milión euro je potrebných na zvládnutie energetickej krízy, na zvládnutie iných vecí, tak je na zváženie, aby sa nejaký podobný zákon možno tento alebo možno od roku 2020 čakáme na vládny návrh zákona o hazarde, o lotériách prípadne zákon o dani z príjmu, aby sa nejaký zákon prijal, ktorý by v podstate zrovnoprávnil tieto enormné rozdiely, hej. Poviem zopár príkladov, ale tie poviem až potom v rozprave. Ďakujem.
Gy. Bárdos, poslanec: (2003-11-06):
Ďakujem.
Kollár, Boris, predseda NR SR (2023-09-11):
Vážené pani poslankyne, vážení páni poslanci, prosím, zaujmite všetci svoje miesta v sále. (Krátka pauza.) Panie poslankyne, páni poslanci, prosím, aby sme sa prezentovali. (Prezentácia.) Zisťujem, že je prítomných, zaprezentovaných 69 poslancov, Národná rada teda nie je schopná sa uznášať. Končím 103. schôdzu Národnej rady. (Rokovanie 103. schôdze NR SR sa skončilo o 10.02 hodine.) 1
Zmajkovičová, Renáta, podpredsedníčka NR SR (2014-02-13):
V rozprave teraz vystúpi pán poslanec Lipšic. Nech sa páči.
P. Hrušovský, podpredseda NR SR: (2002-04-11):
(Hlasovanie.) Pani profesorka, je to vrátený zákon, nie ústavný. Stačí 76 hlasov. Prítomných je 118 poslancov, za 60, proti 35, zdržalo sa 20, nehlasovali 3. Pripomienku pod bodom 2 sme neschválili. A. Ivanko, poslanec: Áno, pán predsedajúci, dajte hlasovať o pripomienke pod bodom 3.
Blanár, Juraj, poslanec NR SR (2019-11-26):
Ďakujem, pán predsedajúci. Vážená snemovňa, mandátový a imunitný výbor podáva informáciu o nastúpení náhradníkov na zaniknutý mandát a o neuplatňovaní mandátu poslancov Národnej rady Slovenskej republiky. Na základe poverenia Mandátového a imunitného výboru Národnej rady Slovenskej republiky zo dňa 26. novembra 2019 predkladám Národnej rade Slovenskej republiky informáciu o nastúpení náhradníkov na zaniknutý mandát a neuplatňovaný mandát poslancov Národnej rady Slovenskej republiky. Po prvé, poslanec Národnej rady Slovenskej republiky... (Prerušenie vystúpenia predsedajúcim.)
Hlina, Alojz, poslanec NR SR (2015-06-30):
Ďakujem pekne. Dneska boli predstavené správa pozemkového fondu, kde bolo skonštatované, že výbor pre pôdohospodárstvo nebol uznášaniaschopný, rovnako pri inom bode bolo deklarované, že výbor pre pôdohospodárstvo nebol uznášaniaschopný. Dávam procedurálny návrh, aby sme vo výbore, aby sme tento výbor dali pod nútenú správu a pod nejaký výkon kontroly. Je nemysliteľné, aby tak dôležitý výbor si neplnil svoje funkcie, čoho dôkazom je aj dnešné rokovanie, kde v dvoch bodoch a dokonca jeden bod, ktorý je primárne a úplne organicky spojený s týmto výborom, nebol prerokovaný, nakoľko nebol uznášaniaschopný. Poslanci si nerobia svoju robotu za svoje peniaze. Tvrdíte stále, že vo výboroch sa to prejednáva. Ako sa to môže prejednávať, keď nezasadajú, lebo nie sú uznášaniaschopní?! Pán predseda, dávam procedurálny návrh, aby ste to riešili v tomto výbore. Podľa mňa je paralyzovaný, je nefunkčný, neplní si svoje povinnosti. Ani minerálku by som im nedal preplatiť.
M. Číž, podpredseda NR SR: (2008-07-03):
Vážené kolegyne, kolegovia, mám tu dve písomné prihlášky do rozpravy, takže je vylúčené, aby sme pred piatou hodinou ešte mohli dokončiť tento bod a zdá sa, že aj ústne sa niektorí prihlásia. Takže poprosím pána spravodajcu, aby uviedol spravodajskú správu a potom preruším rokovanie s tým, že otvorím možnosť prihlásiť sa do rozpravy ústne až pri otvorení toho bodu, keď budeme v ňom pokračovať. Takže, pán spravodajca, poprosím, keby ste uviedli spravodajskú správu.
Bugár, Béla, podpredseda NR SR (2010-10-13):
Ďakujem. Dávam slovo spravodajcovi, ktorého určil navrhnutý gestorský výbor, pre sociálne veci, poslancovi Zoltánovi Horváthovi. Nech sa páči, pán spravodajca.
Fecko, Martin, poslanec NR SR (2017-03-21):
Ďakujem pekne. Pán kolega, správne si povedal, že sa tu menia pravidlá hry počas hry, v úvodzovkách tú hru berte, a, žiaľ, ja som tu už skoro siedmy rok a musím povedať, že niekedy sa nestíham diviť, v koľkých zákonoch a v koľkých oblastiach sa tie pravidlá hry menia, a je to stále na úkor možnosti vyjadrenia sa občana, resp. priznania mu určitej váhy. To, že prečo chodí toľko málo ľudí voliť napríklad do VÚC-iek, obráťme to naopak. Prečo je ich toľko málo? Takže pokiaľ by tam bola nejaká tá riadna osveta a riadna váha činnosti týchto úradov a týchto samosprávnych krajov, tak myslím si, že aj ľudia by pochopili, čo majú, aké majú práva a povinnosti. A myslím si, že, a nemyslím si, som presvedčený, že každé voľby sú prakticky o volení najlepších gazdov s peniazmi. A to je jedno, či to sú komunálne, VÚC-karské alebo do Národnej rady, alebo do europarlamentu. A, občania, uvedomte si, že iba raz za štyri roky alebo za päť rokov, závisí, aký je volebný cyklus, máte právo povedať, kto s vašimi peniazmi bude v danom nejakom tom inštitúte, či už VÚC-ky, mesta, obce, Národnej rady, rozhodovať. Tak podľa možnosti voľte tých najlepších gazdov. Musím povedať, že doteraz sa mi zdá, že asi sme ich veľmi nezvolili. Pretože keď máme rozpočet plánovaný na 2,3 mld. straty, tak nám to povedal estónsky minister financií, že ak u nich by bolo mínus jedno euro, vláda podáva demisiu. Takže asi tak. Takže, občania, prebuďme sa a poďme ukázať, že vieme nájsť správnych ľudí aj do VÚC-iek. Ďakujem.
Sulík, Richard, predseda NR SR (2011-02-04):
Ďakujem. Slovo má pani poslankyňa Laššáková.
Andreánsky, Ladislav, poslanec NR SR (2013-03-26):
Prosím, dajte hlasovať o návrhu zákona ako o celku s prijatými pripomienkami s návrhom gestorského výboru návrh schváliť.
P. Paška, predseda NR SR: (2008-09-18):
(Hlasovanie.) 136 prítomných, 96 za, 40 sa zdržalo. Tento návrh sme schválili. Ďalej, pán spravodajca.
Viskupič, Marián, poslanec NR SR (2023-03-22):
Z informácie výboru nevyplývajú žiadne pozmeňujúce ani doplňujúce návrhy. Budeme teda hlasovať o podaných pozmeňujúcich a doplňujúcich návrhoch z rozpravy. Pán predseda, dajte, prosím, hlasovať o podanom pozmeňujúcom a doplňujúcom návrhu pani poslankyne Hajšelovej. Sú to uhoľné bane.
Kollár, Boris, predseda NR SR (2021-09-30):
Teraz o slovo požiadal pán spravodajca, nech sa páči. Pán Baránik, máte slovo.
Bugár, Béla, podpredseda NR SR (2016-11-24):
Pán poslanec Kamenický.
Pročko, Jozef, poslanec NR SR (2024-06-13):
Ďakujem. Pani poslankyňa, ja veľmi rád počúvam vaše odborné rozpravy a naozaj pomenúvavate veci tak, ako sú. Pomenúvavate aj politiku SNS tak, ako je, politiku HLAS-u a politiku SMER-u, vlastne Smerohlasu. Ja s vami absolútne súhlasím. Musím povedať, že naozaj vás obhajujem aj pred ľuďmi, hovorím, že nie ste naivní ľudia. Ja o vás hovorím naozaj, že ste odborne zdatní. Hovorím o vás, že vidíte, čo sa tu deje. Preto keď tu rozprávate a naozaj všetci, vy z Progresívneho Slovenska, rozprávate faktické veci, aj dnes pán Hargaš naozaj veľmi dobre, pozorne, potom sa musím spýtať, tu je jedno a potom v zákulisí je druhé. Ja keď aj dnes som videl pani Bihariovú s pánom, tým hovorcom, jak sa volá? Maguš. Jak sa volá? Maguš (správne Mažgút, pozn. red.), či jak sa volá, v tak priaznivom rozhovore a včera napríklad, keď rozprával pán Dvořák o tých onkologických pacientoch, tak tu pani Jaurová vzadu s pani Laššákovou abo Náhlikom tak veselo komunikovali a keď som povedal, že to nebolo vhodné, tak mi povedali, že čo sa do toho starám, že riešila veci. Áno, ja neviem, čo by som ja riešil s Laššákovou a s Náhlikom. Ja kvitujem vaše odborné, naozaj odborné veci, ale mne naozaj, a ja to poviem, ja to tak cítim, ja to hovorím aj mojim kolegom, keď niekto komunikuje s týmito ľuďmi, o ktorých teraz rozprávate, ako tu ničia Slovensko a ako to Slovensko drancujú a čo robí aj minister Taraba, a potom keď vidím také tie priateľské vybavovačky, tak mi to príde také, také dvojtvárne. Ale tlieskal... (Prerušenie vystúpenia časomerom.)
Bugár, Béla, podpredseda NR SR (2016-09-08):
Pán poslanec Galko.
Saloň, Marián, poslanec NR SR (2020-05-12):
Vážený pán predsedajúci, vážený pán minister, pán minister, vážený pán spravodajca, kolegovia, kolegyne, moje vystúpenie nebude dlhé, pretože my sme mali možnosť sa vyjadriť k skrátenému legislatívnemu konaniu dnes ráno na výbore pre obranu a bezpečnosť, kde som pánovi ministrovi vyjadril svoj názor, čo sa týka zákona 281 o ozbrojených silách, ktorý by sme radi podporili, ale, bohužiaľ, keďže je v čl. II prílepok k tomuto zákonu o ozbrojených silách a je to ukážkový prílepok toho, ako má vyzerať nepriama novela, nie tak dávno ste si v programovom vyhlásení vlády v časti legislatíva dali záväzok, že takýmto spôsobom nebudete realizovať legislatívny proces, ale, bohužiaľ, sa to stalo. O to viac ma to mrzí, pán minister, že je to pri vašej legislatívnej premiére v parlamente, ale je to tak. Čiže dovolím si dať návrh v zmysle rokovacieho poriadku podľa § 73 rokovacieho poriadku ods. 3 – Národná rada sa uznesie tak, že buď za a) vráti návrh zákona jeho navrhovateľovi na dopracovanie. Ak tento návrh môj neprejde, tak potom dávam druhý návrh, že nebude sa pokračovať v rokovaní o návrhu tohto zákona. Ďakujem veľmi pekne.
Pčolinský, Peter, podpredseda NR SR (2022-11-09):
Ďakujem pekne, pán poslanec. Na vaše vystúpenie jedna faktická poznámka. Uzatváram možnosť faktických poznámok. Pán poslanec Karahuta, nech sa páči, máte slovo.
Andreánsky, Ladislav, poslanec NR SR (2019-10-22):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Blanár, Juraj, podpredseda NR SR (2023-02-08):
Pekný záver vždy, pán poslanec. Áno, naši predkovia to zvykli povedať. Pán spravodajca, záverečné slovo?
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 134 poslancov, za 62, proti 0, zdržalo sa 32, nehlasovalo 40. Uvedený návrh sme neschválili.
J. Laššáková, poslankyňa: (2003-10-28):
Z. Martináková, podpredsedníčka NR SR: Prosím, hlasujeme o vládnom návrhu zákona ako o celku. (Hlasovanie.) Prítomných 136 poslancov, za návrh hlasovalo 80, proti 11, zdržalo sa 39, nehlasovali 4. Konštatujem, že sme schválili vládny návrh zákona o obchodnom registri a o zmene a doplnení niektorých zákonov. Hlasovať budeme o návrhu na vyslovenie súhlasu Národnej rady Slovenskej republiky s Dohovorom OSN proti nadnárodnému organizovanému zločinu, tlač 401. Prosím pána spravodajcu Gábora Gála, aby uvádzal hlasovanie o tomto návrhu.
Gyimesi, György, poslanec NR SR (2022-12-22):
Vážený pán predseda vlády, ktorý tu nie je, vážený pán predseda Národnej rady, k vládnemu návrhu zákona o štátnom rozpočte na rok 2023 a návrhu rozpočtu verejnej správy na roky 2023 až 2025 v rozprave vystúpilo celkovo 11 poslancov a boli celkovo podané tri pozmeňujúce a doplňujúce návrhy. K dispozícii máme informáciu 1193a, ktorá obsahuje v časti IV požiadavku výboru Národnej rady Slovenskej republiky. Pán predseda, keďže posledný pozmeňujúci návrh bol podaný v rámci včerajšej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
V. Veteška, podpredseda NR SR: (2003-04-09):
I. Hopta, poslanec: Vážený pán poslanec, zhruba pred rokom som mal možnosť stretnúť sa s pánom prezidentom ako poslanec vyššieho územného celku Prešovského samosprávneho kraja a vtedy pán prezident povedal, že verejná mienka dosahuje síce 60 percent a že na žiadosť mnohých predstaviteľov krajín, s ktorými je možnosť sa stretávať, ho upozornili, že je potrebné, aby sa udržala táto verejná mienka, pretože krajiny NATO požadujú, aby minimálne 60 percent občanov Slovenskej republiky bolo za náš vstup do NATO. Dnes je verejná mienka niekde inde a je jedna tretina. Ja sa pýtam, prečo aj napriek odporu drvivej alebo väčšiny občanov Slovenskej republiky, napriek opačnému názoru má naša krajina vstupovať a nedáme možnosť sa občanom vyjadriť v referende. To je po prvé. Po druhé, to, čo ste vy hovorili, mi pripadá asi tak, že Spojené štáty majú dve armády. Jedna je demokratická, ktorá je v NATO, ktorá prejavuje demokratické názory, a jedna je okupačná, teroristická, ktorá v súčasnom období bojuje v Iraku a zabíja nevinných ľudí, zabíja deti. Ja si myslím, že musíme spájať tieto dva aspekty, pretože Spojené štáty sú vedúcou silou NATO podobne ako Anglicko a nedá sa jednoducho povedať, že Irak a NATO s tým nemá nič spoločné. Dve najsilnejšie vojenské armády zoskupenia NATO v súčasnom období bez mandátu OSN prepadli zvrchovaný štát, ktorý je súčasťou Organizácie Spojených národov a ničia jeho národné hospodárstvo, zabíjajú jeho ľudí. V tom je ten problém a my sme chceli, aby sa Národná rada dnes zaoberala aj touto otázkou. Žiaľ, v rámci demokracie ste povedali, že máme mlčať a že o takej dôležitej otázke sa nebudeme mať možnosť vyjadriť. Aj to je demokracia vo vašom podaní. Ďakujem za pozornosť.
Laurenčík, Milan, podpredseda NR SR (2022-03-23):
Ďakujem, pán poslanec. Na vaše vystúpenie evidujem dve faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Tomáš Taraba, nech sa páči.
Simon, Zsolt, poslanec NR SR (2016-07-07):
Pani predsedajúca, ďakujem pekne, i keď kolegovia z vládnej koalície odchádzajú, ale chcel by som predložiť jeden procedurálny návrh. Strany vládnej koalície dobrovoľne sa zaviazali k spolupráci a k spoluzodpovednosti za túto vládu, ktorú sami nedodržujú, ako je vidno pri hlasovaní o vstupe Čiernej Hory do NATO alebo pri koncesionárskych poplatkoch. Opozícia takúto dohodu nemá. A odmietam, aby ktokoľvek z vládnej koalície nútil mňa alebo kolegov z opozície spolupracovať s kýmkoľvek, aj s Ľudovou stranou Naše Slovensko. Preto dávam návrh, procedurálny návrh, aby vládna koalícia počas siedmeho volebného obdobia už nevyžadovala od poslancov opozície, aby boli jednotní, keď oni sami túto jednotu vo vládnej koalícii zabezpečiť nevedia. Ďakujem. (Potlesk.)
Kuffa, Štefan, poslanec NR SR (2014-11-26):
Ja hneď v úvode chcem povedať, že podporím, pán kolega, tento pozmeňujúci návrh. Naozaj veď ak nám úprimne ide o to, aby čím viac poľnohospodárov vzniklo na vidieku nových, teda mladých, začínajúcich poľnohospodárov. Ja si myslím, že pán minister to prehodnotí, pozrie sa na to a aj v minulosti, myslím, že, pán minister, toto som si veľmi ako cenil. Ak boli naozaj racionálne tie pozmeňujúce návrhy, tak prešli tuná v pléne Národnej rady. Áno a ja takisto vnímam ako veľmi diskriminujúce, ak by som bol mladý, začínajúci poľnohospodár a nemal by som žiadnu pôdu, a v podstate v tomto zákone je to tak, že je to podmienené, vlastniť už tú pôdu, a keď ju nemám, tak sa vlastne k tej potenciálne štátnej pôde nemám možnosť prakticky dostať. Toto, myslím si, že by sa malo naozaj odstrániť. Aj tie slovíčka, tie slovné hračky, ktoré tuná sú, môže nahradiť slovami ako prednostne prenajme. Presne tak, aby tu bol čo najmenší priestor na to, aby nejakí tí úradníci, hej, možno práve na ministerstve, či už pôdohospodárstva, alebo na pozemkovom fonde, o tejto veci rozhodovali. A presne ide o to, Národná rada je tu preto, aby sme prijímali tie zákony, aby to prostredie čo najmenej korumpovalo. Nie, že my prijmeme zákon protikorupčný, na, pre oznamovateľov protikorupčnej činnosti a si myslíme, že na druhý deň sa vyrieši korupcia v tejto krajine. Vôbec nie. Pri každom jednom návrhu zákona, dôsledne tu máme pracovať na tom, aby podľa možnosti čo najmenej korumpovalo to prostredie, a samotných ľudí, či už úradníkov, alebo samotných ľudí, ktorí tuná konkrétne budú sa chcieť dostať ku tej pôde. Nestihnem reagovať na všetky... (Prerušenie vystúpenia časomerom.)
Paška, Pavol, predseda NR SR (2013-05-22):
Hlasujeme o návrhu zákona ako o celku. Odporúčanie gestorského výboru je schváliť. (Hlasovanie.) 142 prítomných, 84 bolo za, 35 proti, 23 sa zdržalo. Schválili sme novelu Trestného zákona.
Grendel, Gábor, podpredseda NR SR (2022-11-15):
Kolegovia, poprosím vás, aby ste netelefonovali v rokovacej sále počas schôdze. Ďakujem. S ďalšou faktickou poznámkou pán poslanec Blaha.
Beblavý, Miroslav, poslanec NR SR (2015-05-21):
Ďakujem pekne. Pán predsedajúci, vzhľadom na to, že o minútu končí rokovací deň, a vzhľadom na to, že o minútu začína kultúrny výbor, si dovoľujem vás požiadať o prerušenie rozpravy, tak aby sme ju dokončili zajtra, keďže môj príspevok má o niečo viac, teda významne viac ako minútu. Ďakujem.
Šeliga, Juraj, podpredseda NR SR (2020-04-23):
Ďakujem. Pán poslanec Ferenčák. (Potlesk.)
Richter, Ján, poslanec NR SR (2020-07-23):
Ďakujem pekne za slovo. Pán minister, priznám sa, že myslel som si, že nebudem na vás reagovať, lebo viac to bolo politické vystúpenie ako odborné, ktoré sa týka rezortu, ale predsa tu pár vecí je, na ktoré by som rád zareagoval. Príliš často ste vo svojom vystúpení hovorili vy a my. Tento rok pri vašich zákonoch v tomto parlamente to nebolo my a vy. To bola jednotná línia hlasovania a hľadania pomoci. To chcem zvýrazniť. A to by ste mal v tomto prípade v maximálnej miere oceniť aj vy. Porovnávať celkom rok 2008, resp. 2010 s terajším obdobím sa jednoducho nedá. Diametrálne odlišná. To bola len ekonomická kríza, na ktorú sa hľadali ekonomické nástroje. To známe šrotovné. Ja očakávam, že teraz takéto niečo aj vaša vláda ponúkne, kde sa budeme vyslovene ekonomickými otázkami zaoberať. Lebo to Sulíkove kilečko to nerieši. To bol formálny akt. A druhá vec. Viete, boli ste to vy a hlavne pani podpredsedníčka Remišová, ktorá tvrdila, že miliarda na každý mesiac je k dispozícii, ktorú budete dávať na kompenzácie. To znamená, že my len z toho vychádzame. Skutočnosť je úplne iná. Druhá vec. V tom období 2008 – 2009 komisia zďaleka nereagovala tak jako teraz, že veľké miliardy dala k dispozícii jednotlivým krajinám na kompenzáciu. Aj to svedčí o tom, že to bol úplne iný spôsob a iný čas. Trinásty dôchodok, pán minister, nevysvetlíte. Rozviniem to vo svojom vystúpení potom trošku viacej a ďalej. Každopádne podpisovali ste memorandá, robili ste okolo toho cirkus, objednali ste si Hrad, ale ste oklamali dôchodcov. Takto to dôchodcovia jednoducho, jednoducho vnímajú. K tej morbídnosti, to bola reakcia na výrok pána Matoviča... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-01-29):
Takže, takže ja viem, že o 15 sekúnd. Nech sa páči. Nech sa páči. Dajte, prosím vás, čas pánovi poslancovi Hubovi.
Suja, Miroslav, poslanec NR SR (2020-11-12):
Ďakujem za slovo, pán predsedajúci. Jožko, nepovedal som ani raz, že ste fašisti, aj keď si to myslím, ale to som nepovedal, ale to si už celý ty. Spomenul si Orbána. Ale Orbán na rozdiel od Matoviča si Maďarov zastáva, nešikanuje ich a bojuje za ich práva v Bruseli aj všade. Orbán neni Matovič. Matovič utláča svojich vlastných ľudí. Orbán za nich by dal život. Taký je rozdiel medzi Matovičom a Orbánom, keď si ho spomínal. A verím tomu, keď sa raz bude prešetrovať nákup týchto testov, za ktoré tak všetci tu bojujete, tak sa tu budeme všetci diviť. Otvorili ste Pandorinu skrinku a budete žať, čo ste zasiali. Lebo ak tu si niekto myslí, že nákup tých testov a tých 17 mil., ktoré ste si vy tu rozdelili, vy, ktorí ste si, vládna koalícia, rozdelili, že nikto nebude vyšetrovať, tak ste na omyle. A už vidíme, kto je, SaS-ka, samozrejme, Štátne hmotné rezervy, pán Matovič, áno? Váš premiér a jeho škôlka a riaditeľ, čisto náhodne. To je úplne všetko náhodné. Týchto 17 mil., tí ľudia budú tak spievať ako nik. Som zvedavý, ako budete potom behať holý po námestí. (Potlesk a smiech v sále.) A, pán Vašečka, pán Vašečka neni tu už, hej, ale rád by som mu povedal jednu vec. V kostoloch bola disciplína, je disciplína a bude disciplína. Tí ľudia dodržiavali absolútne všetko. Mali tam rozostupy. Keby ste im povedali, toľko a toľko metrov štvorcových má kostol, ako potraviny, budete tam 30, tak tam budú 30, alebo budú stáť vonku. A mať rozostupy 10 metrov, a nie 3. Taká je disciplína v kostoloch. To znamená, že keby ste boli kresťan, ako sa tvárite, tak tie kostoly zastanete, tak ako zastávate obchodné centrá. Lebo tí ľudia, čo veria v Boha, chcú do tých kostolov chodiť, si to nezaslúžia. A ak ste si všimli, pán Vašečka, tak na vaše vystúpenie zatlieskali len liberáli vo vašom vlastnom klube. Nie kresťanské krídlo. Tak si to pozrite zo záznamu, ktorí vám tlieskali. Takže je to jediná vec, ktorá vás všetkých spája, prerozdelenie 17 mil. zo zisku. (Reakcie z pléna.)
Grendel, Gábor, podpredseda NR SR (2022-09-20):
S ďalšou faktickou poznámkou pán poslanec Ondrej Ďurica.
Paška, Pavol, predseda NR SR (2013-04-30):
Pán poslanec, budete mať možnosť sa prihlásiť do rozpravy a vyjadriť svoj názor. Zvolávam grémium. (Zasadnutie poslaneckého grémia.) (Po zasadnutí poslaneckého grémia.)
Kollár, Boris, predseda NR SR (2021-06-22):
Prosím, prezentujme sa a hlasujme. (Hlasovanie.) Prítomných 125 poslancov, za 122, proti žiadny, zdržali sa 2, nehlasoval 1. Konštatujem, že sme schválili návrh novely zákona č. 578/2004 Z. z. o poskytovateľoch zdravotnej starostlivosti. Nasleduje hlasovanie v prvom čítaní o vládnom návrhu zákona o Národnom inštitúte pre hodnotu a technológie v zdravotníctve (tlač 561), bod 13 schváleného programu. Dávam slovo spravodajkyni, ktorú určil navrhnutý gestorský výbor pre zdravotníctvo, predsedníčke tohto výboru poslankyni Jank... Jane Bittó Cigánikovej, aby hlasovanie uviedla. (Hlasovanie o vládnom návrh zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov , tlač 561.)
Jurinová, Erika, podpredsedníčka NR SR (2014-07-03):
Ďakujem pekne, pán poslanec. Pýtam sa, či sa chce niekto k odpovediam k interpeláciám prihlásiť ústne. Uzatváram možnosť prihlásiť sa do rozpravy. Do rozpravy sú prihlásení dvaja páni, teda pán poslanec Mikuš a pani poslankyňa Mezenská. Dávam slovo prvému prihlásenému pánovi poslancovi Mikušovi.
Jurzyca, Eugen, poslanec NR SR (2016-06-15):
Ďakujem pekne. Podporujem úplne na 100 % návrh Ondreja Dostála a aj si to podľa mňa žiada systémovú zmenu, zmenu rokovacieho poriadku tak, aby medzi pozmeňujúcim návrhom a hlasovaním uplynula nejaká rozumná lehota, počas ktorej sa môže aj verejnosť tými návrhmi zaoberať. A ale ešte aj o inom chcem povedať v rámci tejto faktickej poznámky. Nie je to kritika, pán poslanec Petrák, vaša. Jednoducho sa nazbieralo toľko, toľko vyjadrení je podobného druhu, na ktoré chcem zareagovať a myslím, že by sa to zmestilo do vášho prejavu, tak to je, proste takéto doplnenie navrhnem. Veľa sa tu hovorí napríklad, aj dnes sme to počuli, že tí, ktorí neučili, by nemali hovoriť do školstva. A zasa poľnohospodári povedia: Tí, ktorí nefarmárčili, by nemali hovoriť do farmárstva." A lekári povedia: Kto nemá odoperované, nemal by hovoriť o zdravotníctve. A tak ďalej a tak ďalej. No ale potom všetci prídu za tými, čo majú na starosti verejné financie a chcú viac peňazí bez toho, aby povedali teda, za čo to bude. Či to budú peniaze za to, že sa zlepší školstvo, za to, že klesne odvrátiteľná úmrtnosť a tak ďalej a tak ďalej, alebo sa nemôžme pýtať. Ak sa nemôžeme pýtať a diskutovať a navrhovať ho, tak sa stane taká situácia, že na to všetko sa skladajú ľudia, aj ktorí majú minimálne mzdy. Aj tí sa skladajú a tí nedostanú informáciu a tí budú proti tomu, aby sa dalo viac na školstvo, na zdravotníctvo a podobne. Napríklad, vy dobre viete, starosta v obci, ktorý má školu, tak ťažko môže zvýšiť peniaze na ňu, na učiteľov bez toho, aby ľudia vedeli... (Prerušenie vystúpenia časomerom.)
Kučera, Karol, poslanec NR SR (2023-06-14):
Ďakujem pekne. Tak ja poznám veľmi dobre, samozrejme, problematiku môjho kolegu Peťa Polláka, ktorý viem, že sa snaží riešiť teda tú jeho tému najdôležitejšiu, a to je, aby malé deti z rómskych osád boli proste začlenené správne už od materskej školy. A viem presne veľmi dobre, že jak je, jak je to ťažké niečo presadiť, ak nemáte na palube ministerstvo školstva v dostatočnej miere alebo ministra, či už to teda bolo za, za Gröhlinga dva roky, kde ja takisto s podobným možno problémom som upozorňoval na, na nedostatok pohybu detí a podobne. Potom naozaj sa to rieši už takým spôsobom, že na konci dňa to musí rozhodnúť parlament za to ministerstvo a takisto nehovoriac o tom, samozrejme, že, že nás k tomu vyzýva aj Európsky parlament častokrát a v obidvoch týchto témach tomu tak je. Takže držím Peťovi palce, aby možno sa podarilo mu presvedčiť tretieho ministra v rade teraz už, pána Bútoru, aby v tomto teda ministerstvo bolo na palube a ja sa budem snažiť o to isté. Ďakujem.
Hrnčiar, Andrej, podpredseda NR SR (2017-12-01):
Dve faktické poznámky na vystúpenie pána poslanca. Nech sa páči, tri. Pán poslanec Dostál.
Grendel, Gábor, podpredseda NR SR (2021-03-17):
S ďalšou faktickou poznámkou, pani poslankyňa Sulanová.
Grendel, Gábor, podpredseda NR SR (2022-09-21):
No len faktické poznámky ešte najprv. (Reakcia z pléna.) To, toto neviem takto vyriešiť, ospravedlňujem sa. Takže štyri faktické poznámky. Najprv pán poslanec Lehotský.
Martinák, Ľuboš, poslanec NR SR (2011-02-08):
Pán predsedajúci, pán minister, panie poslankyne, páni poslanci, Národná rada Slovenskej republiky svojím uznesením č. 237 zo 14. decembra 2010 pridelila vládny návrh zákona, ktorým sa mení a dopĺňa zákon č. 138/2010 Z. z. o lesnom reprodukčnom materiáli na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Oba výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade schváliť s pripomienkami tak, ako sú uvedené v časti IV predmetnej správy. Gestorský výbor odporúča o bodoch spoločnej správy č. 1 až 4 hlasovať spoločne s návrhom gestorského výboru uvedené body schváliť. Gestorský výbor odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 138/2010 Z. z. o lesnom reprodukčnom materiáli, schváliť. Spoločná správa výborov Národnej rady Slovenskej republiky o prerokovaní predmetného vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 51 z 1. februára 2011. V citovanom uznesení Výboru Národnej rady Slovenskej republiky pre pôdohospodárstvo a životné prostredie ma poveril túto spoločnú správu predniesť na pléne dnešnej Národnej rady a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, skončil som, otvorte, prosím, rozpravu.
Budaj, Ján, minister životného prostredia SR (2020-09-17):
Ďakujem pekne. Ako už odznelo, v júli sme sa stretli s pánmi ministrami na najvyššej úrovni a dohodli sme stratégiu toho postupu, ktorú som vám vlastne už sprostredkoval, to znamená, že tie ohrozené PCB látky, ktoré sú v dosahu vody a ktoré môžu prenikať do podzemných látok, budú bezodkladne riešené a budú kontajnerované. Tridsiateho prvého augusta potom vyrazil na miesto činu tím rezortu životného prostredia, ktorý vykonal terénnu obhliadku vytypovaných miest, o ktorých sme sa domnievali, že sú potenciálne vhodné medzidepóniá, ktoré však, ako som už uviedol, sa neosvedčili v tejto chvíli ako technicky vhodné alebo ako bezpečné, alebo z hľadiska majetkových vzťahov. V samotnom areáli ako domáci to, pán poslanec, asi viete, je sieť firiem, medzi ktorými sú nie vždy vlastne najlepšie vzťahy, hoci tie firmy vznikali pôvodne všetky z Chemka Strážske. Dneska je tam TP 2, je tam a tak ďalej a tak ďalej. Myslím, že ten najviac znečisťujúci sa volá Ekologický podnik, no prečo by sa tak nevolal? A tak v tejto zmesi vlastníckych vzťahov to nie je vždy prehľadné. Čiže tento prvý náš – obhliadka technického stavu miesta alebo budov, kde by mohlo dôjsť, prichádza do úvahy dočasné uloženie odpadov v kontajneroch alebo mimo kontajnerov – sa ukázal bez veľkých investícií ako nevhodný. Muselo by sa tam priveľa investovať. Ďalší, ďalšia cesta odborníkov, ktorá tieto poznatky zhodnotila, pozrelo sa na to z právneho hľadiska a dá nový návrh aj pre pánov ministrov, tam vycestuje budúci týždeň.
Kollár, Boris, predseda NR SR (2022-03-30):
Kolegovia, prosím, utíšte sa v sále.
Bugár, Béla, podpredseda NR SR (2018-03-13):
Nech sa páči, prezentujme sa a hlasujme o návrhu prerokovať tento vlády návrh zákona v treťom čítaní. (Hlasovanie.) Prítomných 122, za 81, proti 14, 12 sa zdržali, 15 nehlasovali. Konštatujem, že sme v treťom čítaní . Pýtam sa, či sa hlási niekto do rozpravy v tomto čítaní, teda toto čítanie otváram. Konštatujem, že v treťom čítaní sa neprihlásil nikto. Vyhlasujem rozpravu za skončenú. Nech sa páči.
P. Paška, predseda NR SR: (2008-02-13):
(Hlasovanie.) 126 prítomných, 55 za, 64 proti, 5 sa zdržalo, 2 nehlasovali. Váš návrh sme neschválili. Budeme pokračovať po prestávke. (Prerušenie rokovania o 17.19 hodine.) (Pokračovania rokovania o 17.30 hodine.)
Glváč, Martin, podpredseda NR SR (2018-02-06):
Pán poslanec Pčolinský.
Grendel, Gábor, podpredseda NR SR (2021-05-13):
Ďakujem, prerušujem rokovanie o tomto bode programu. Chcem informovať aj pána navrhovateľa, že ak o 11.00 hodine schválime skrátené legislatívne konania, tak potom po hlasovaní budeme pokračovať inými bodmi, a to zákonom o hospodárskej mobilizácií a zákonom od pani ministerky Kolíkovej. Potom poobede o druhej je hodina otázok, interpelácie. Vyhlasujem teraz desaťminútovú prestávku pred hlasovaním. (Krátka pauza.) Kolegyne, kolegovia, ešte kým máme prestávku, chcem vás poprosiť, aby ste si premysleli, počas hlasovania sa opýtam na všeobecný súhlas a dám potom aj o tom hlasovať, aby sme predsa len najprv dokončili bod, ktorý predkladá pán podpredseda vlády Holý. Máme dvoch ľudí v rozprave a až potom by sme pristúpili ku skráteným legislatívnym konaniam, teda už k meritórnym zákonom. (Prestávka.) (Po prestávke.)
Cmorej, Peter, poslanec NR SR (2021-11-11):
Vykázaní, ticho! (Reakcie z pléna.)
Hajko, Jozef, poslanec NR SR (2024-09-11):
Ja sa na rozdiel od kolegyne budem venovať tomu, čo povedal doslova pán Viskupič. (Reakcia z pléna.) Na vás reagovať nebudem, samozrejme, lebo to neumožňuje rokovací poriadok. Pán Viskupič spomenul, spomenul veľmi dôležitú vec aj teraz, ale, samozrejme, ešte aj v svojom predchádzajúcom vystúpení, že Slovensko nie je ostrov. Jednoducho susedíme s ďalšími štátmi, kde majú svoje vlastné finančné politiky, majú vlastnú daňovú politiku a keďže sme otvorený trh, tak jednoducho nemôžeme zakázať ľuďom, aby si nešli kúpiť cez hranice tovary. Takže skutočne ako ja tiež, tiež upozorňujem na to, že ministerstvo financií pri konštruovaní daňovej politiky a spotrebných daní musí hľadieť na to, ako sa vyvíja situácia v okolitých štátoch. Nemá to jednoduché, samozrejme, a navyše, to tu nebolo spomenuté, musí hľadieť aj na kurzy, pretože do toho veľa hovoria kurzy, aké majú okolité štáty, pretože keď sa pozrieme dokola, okrem Rakúska tu nie je ani jeden štát, ktorý by mal euro. Takže nie je to, nie je to jednoduché, ale na to má ministerstvo financií aparát odborníkov, aby takéto veci dokázali zvážiť a aby sme sa nedostali do situácie, aká tu už bola spomenutá v Českej republike, kde radikálne zdvihli spotrebné dane na tabak a očakávajúc, že aké príjmy to mechanicky prinesie, no neprinieslo, pretože Česko tiež nie je ostrov a tí ľudia jednoducho išli nakupovať do iných štátov. Takže očakávam, že ministerstvo financií a vláda bude zohľadňovať, že Slovensko nie je ostrov.
Lipšic, Daniel, poslanec NR SR (2015-02-18):
Pán predseda, mám procedurálny návrh, aby, aby boli distribuované poslancom len riadne označené materiály, inými slovami, aby neboli distribuované anonymné materiály do poslaneckých lavíc. My sme si našli dnes právne stanovisko ohľadom možného konfliktu záujmov, ktoré je zjavne anonymné, nie je nikým podpísané, žiadnymi právnikmi. Čiže by som vás chcel poprosiť, môžeme dať o tom hlasovať, že materiály, ktoré by, sú distribuované poslancom, by mali mať autora, nemali by byť distribuované anonymné materiály do poslaneckých lavíc. (Potlesk.)
Šeliga, Juraj, podpredseda NR SR (2020-05-13):
Ďakujem. Na vaše vystúpenie evidujem jedenásť faktických poznámok, posledný bude pán poslanec Dostál. Nech sa páči, pán Stanislav Mizík, nech sa páči.
Poliačik, Martin, poslanec NR SR (2018-02-07):
Úplne súhlasím, Veronika, len v jednom by som poopravil, že; ale, vitajte, pani ministerka, pekný deň! V jednom by som poopravil, že ono aj povedať, že rieši sa na poslednú chvíľu niečím, je prehnané, lebo ako ja nevidím nikde v texte tej novely zákona, že by sa tým niečo riešilo. A prílepkovými, pochybne vôbec zákonnými krokmi priliepať niečo na práve otvorený akýkoľvek zákon, tak horšie od toho už je len to, čo sme mali včera. To bol ten zákon o odmeňovaní ústavných činiteľov. Takže jedna vec je, že každý jeden, kto sa tým zaoberal, vedel, že tie kvóty raz vybuchnú. Druhá vec je, že všade okrem Bratislavy sa nafukuje tá bublina do budúcnosti ešte viacej, pretože zrazu sme sa z 5 % dostali na 10 % a je iba otázka, ktorá samospráva sa toho o chvíľu chytí a otvorí viacej tried. A tam, kde ten problém je najhorúcejší, sa to nerieši ani päťkou, ani desinou a nebude sa to riešiť ani osemnástkou, ani sedemnástkou, ani žiadnym iným číslom, lebo tam, kde to hnisá a kde to je naozaj zlé, sú druhé stupne základných škôl. Je logické a správne, že každý rodič, ktorému ide o to najlepšie pre svoje dieťa, hľadá bajpas okolo toho chorého systému, ale riešenie toho chorého systému, o tom nám ešte nepovedal nikto nič.
Danko, Andrej, podpredseda NR SR (2024-06-20):
Ďakujem. Poslanec Sabo.
Mihál, Jozef, poslanec NR SR (2017-05-18):
Ďakujem. Budem reagovať na kolegu Mira Beblavého. No, k tomu draho platenému by som jednu výhradu. Ja robím po Slovensku tieto prednášky zadarmo. Ak má niekto záujem, tak najbližšie v pondelok večer v Prievidzi a ďalší týždeň v pondelok napríklad v Prešove a potom v utorok 30. mája v Banskej Bystrici. Najbližšie tri termíny, vstup je zdarma. Takže toľko k tým draho plateným prednáškam. (Reakcie z pléna.) Pani kolegovia, keď vy budete robiť nejaké prednášky k materskej, tak ja vám do toho skákať určite nebudem a nebudem vás kritizovať. Takže, pán Baláž, to je len vizitka vašej úrovne, keď tuto do tohto začnete hučať, tak ja už neviem. (Prerušenie vystúpenia predsedajúcim.)
Mojš, Milan, poslanec NR SR (2019-05-10):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: ústavnoprávnemu výboru, Výboru Národnej rady pre hospodárske záležitosti, Výboru Národnej rady pre sociálne veci a Výboru Národnej rady pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 17. júna 2019 a v gestorskom výbore do 18. júna 2019. Prosím, dajte hlasovať.
Blanár, Juraj, podpredseda NR SR (2021-06-23):
Pani poslankyňa Jana Žitňanská. Nech sa páči.
Danko, Andrej, predseda NR SR (2016-04-18):
Poprosím vás, chcem vám pustiť odznova váš čas (reakcia poslanca Viskupiča: ani mi to nejde ) a aby ste reagovali naozaj v duchu reakcie, ak sa dá...
Sulík, Richard, predseda NR SR (2010-12-15):
Ďakujem. S faktickou poznámkou sa prihlásil pán poslanec Jarjabek. Uzatváram možnosť sa prihlásiť s faktickými poznámkami, takisto uzatváram možnosť sa prihlásiť do rozpravy ústne. Nech sa páči, pán Jarjabek.
O. Nachtmannová, poslankyňa: (2007-09-12):
Pán poslanec, určite vám niečo hovorí 14. júl 1789 so svojím heslom Égalité, fraternité, liberté. Slovo sloboda je pre nás posvätné a...
Hort, Milan, podpredseda NR SR (2011-09-09):
Ďalej sa prihlásil do rozpravy pán poslanec Marek Maďarič. Nech sa páči.